# TEE KONSTRUKTSIOONIDE TAASTAMISE LEPING nr

**Transpordiamet (edaspidi TRAM), registrikoodiga 70001490, asukohaga Valge 4, 11413 Tallinn**, mida esindab volituse alusel Transpordiameti teehoiuteenistuse lääne osakonna juhataja Hannes Vaidla

ja

**MTÜ Saaremaa Ralli (edaspidi Huvitatud isik)**, registrikoodiga 80429510, asukohaga Arhiivi 12, Kuressaare, 93815, kui autoralli korraldamisest riigiteedel huvitatud isik, keda esindab põhikirja alusel juhatuse liige Villi Pihl

edaspidi TRAM, ja Huvitatud isik üksikult nimetatud Pool ja ühiselt Pooled,

*võttes arvesse, et:*

1. Huvitatud isik soovib kasutada riigiteid (edaspidi Tee) Saaremaa Ralli võistluse ja testikatsete korraldamiseks (edaspidi Võistlus) 2024. aastal;
2. käesoleva lepingu alusel sõlmib Huvitatud isik kahepoolsed lepingud Tee ettevalmistamiseks ja taastamiseks seoses Võistlusega (edaspidi Teetööd) ning rahastab Teetööd;
3. Huvitatud isik korraldab Teetöödele pädeva teostajate leidmise. Huvitatud isik ja edukad pakkujad sõlmivad kahepoolsed lepingud Teetöödeks;

sõlmisid Pooled käesoleva lepingu (edaspidi Leping) täpsustamaks Poolte kohustusi alljärgnevatel tingimustel:

1. **Lepingu objekt**

Riigimaanteed vastavalt lepingu lisale 1.

1. **Lepinguosaliste kohustused**

**Huvitatud isik kohustub:**

* 1. tagama, et vajadusel tehakse enne Võistlust Teetööd vastavalt lisale 2; Täpsed lõigud vaadatakse üle TRAM ja Huvitatud isiku poolt;
	2. kooskõlastama ajutise liikluskorralduse TRAM-iga;
	3. Enne Võistluse toimumist ja pärast seda on vaja teostada Võistluseks kasutatud Teede ülevaatus, hinnates katete, truupide, kraavide jne seisukorda ja Võistluse käigus tekitatud kahjustusi. Ülevaatusel osalevad Transpordiameti lääne teehoiu üksuse vastava maakonnaesinduse hoolde projektijuht, hooldeettevõtte esindaja ja Võistluse korraldajapoolne esindaja koos teed taastava ettevõtte esindajaga;
	4. tagama, et Teel taastatakse liiklus ning tagatakse teele vastavad minimaalsed seisundinõuded 2 tundi pärast vastava kiiruskatse viimast läbimist;
	5. tagama, et Tee konstruktsioonide täielik taastamine, tuleb lõpetada 7 päeva jooksul pärast Võistlust.
	6. tagama, et TRAM esindajale esitatakse 3 tööpäeva enne kõikide Teetöödel kasutatavate materjalide vastavusdeklaratsioonid (või toimivusdeklaratsioonid) ja akrediteeritud labori katseprotokollid. Vastavusdeklaratsioonid ja katseprotokollid peavad olema eestikeelsed ning katseprotokollid ei tohi olla vanemad kui 1 aasta;
	7. lubama TRAM esindajal võtta kõigist Teetöödel tee konstruktsioonides kasutatavatest materjalidest piisavas mahus kontrollproove. Kui Teetöödel kasutatakse konstruktsioonides Tee ehitamise kvaliteedi nõuetele mitte vastavaid materjale, siis kohustub Huvitatud isik need välja vahetama oma kuludega;
	8. lubama, TRAM-i esindajal teostada Teetööde (sh teostada erinevaid õigusaktidest sätestatud kontrollmõõtmisi) kontrollimist kehtivale õigusaktidele;
	9. tagama Teetööde ümbertegemise, kui ehitustöid pole teostatud õigusaktide, sätestatud tingimustel;
	10. tagama, et kulumiskihti ehitamisel kontrollitakse iga kihi tihendustegurit ja elastsusmoodulit. Huvitatud isik peab võimaldama TRAM esindajal kontrollida tihendustegurit ja elastsusmoodulit. Kui tihendustegurid või elastsusmooduli näitajad ei vasta nõutule, siis kohustub Huvitatus isik töö ümber tegema. Kui Teetööde teostamisel pole tihendustegureid kontrollitud, siis on TRAM-l õigus konstruktsioonide avamist ning kontrollida tihendustegureid. Kõik konstruktsioonide avamisega seotud kulud on Huvitatud isiku kanda;
	11. tagama, et kõik Teetööde muudatused, mis leiavad aset Lepingu objektil kooskõlastatakse TRAM-ga;
	12. tagama, et Teetöödel järgitakse TRAM peadirektori käskkirjaga kehtestatud juhendit „[Riigiteede ajutine liikluskorraldus“ ja TRAM-ga kooskõlastatud liikluskorralduse projekti;](https://www.mnt.ee/sites/default/files/Dokumendid/riigiteede_ajutine_liikluskorraldus.pdf)
	13. esitab garantiikirja 13000 euro ulatuses mille kohaselt on Huvitatud isik kohustatud teostama riigitee 21176 Rahuste – Kaunispe km 8,170-8,470 katte ehituse taastamistööd peale Saaremaa ralli Lülle kiiruskatse toimumist TRAM-i poolt määratud tähtaja jooksul;
	14. tagama, et Teetöödele kehtib 2 aastane garantii periood ja garantii perioodil TRAM poolt avastatud kõik asjakohased puudused on garantii periood lõpus likvideeritud. Garantii periood algab TRAM poolsest tööde vastuvõtmisest;
	15. informeerima TRAM esindajat 1 tööpäev ette kõigist kaetud tööde vastuvõtmistest;
	16. tagama, et iga reede kella 12.00-ks esitakse TRAM esindajale järgmise nädala tööde kava;
1. **TRAM kohustub:**
	1. tasuta andma viivitamatult Huvitatud isikule ja/või töövõtjatele Teetöödeks vajalikku informatsiooni oma pädevuse piires;
2. **TRAM-il on õigus:**

4.1. nõuda Teetööde ümbertegemist, kui tehtud ehitustööd ei vasta õigusaktidele.

4.2. nõuda iga Lepingu olulise rikkumise korral (sh ajutise liikluskorralduse nõuete) leppetrahvi summas kuni 3000 eurot. Leppetrahvi määramine ei vabasta Huvitatud isikut Lepingu kohustutse täitmise eest.

1. **Pooltevahelise avaldused ja kinnitused**

Lepingule allakirjutamisega Pooled avaldavad ja kinnitavad, et:

5.1. nad on teadlikud, et Lepingu alusel tehtud Teetööde näol on tegemist riigitee koosseisu kuuluvate Teedega, mis jäävad TRAM omandisse;

5.2. järgitud on kõiki reegleid, protseduure ja kooskõlastusi, mis on ette nähtud Lepingus toodud kohustuste võtmiseks;

5.3. Lepingu sõlmimiseks on olemas kõik õigused ja volitused ning Lepingu sõlmimine ja täitmine ei riku ega ületa olemasolevaid volitusi;

5.4. Täiendavalt avaldab ja kinnitab Huvitatud isik, et on:

5.4.1. teadlik sellest, et Lepingu alusel ei saa TRAM-il peale asjakohastes õigusaktides sätestatu tekkida Huvitatud isiku ees rahalisi kohustusi ega Huvitatud isikul õiguspärast ootust sellele, hoolimata kantud kulutustest;

5.4.2 teadlik sellest, et Teetööd toimuvad ainult Huvitatud isiku kulul.

1. **Pooltevahelised teated**

6.1. Lepinguosaliste vahelised Lepinguga seotud teated peavad olema kirjalikus vormis, välja arvatud juhtudel, kui teated on informatiivse iseloomuga, ja nende edastamisel teisele Poolele ei ole õiguslikke tagajärgi.

6.2. Kirjalikud teated saadetakse Pooltele e-posti teel digitaalselt allkirjastatuna või selle võimaluse puudumisel antakse Lepingu Pooltele üle allkirja vastu. Kui ühe Poole teade on teisele Poolele saadetud Lepingus märgitud e-posti aadressil, loetakse see kättesaaduks järgmisel tööpäeval.

6.3. Lepingu üks Pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast arvates, kui teates ei ole ette nähtud vastamiseks pikemat tähtaega.

1. **Huvitatud isiku vastutus**
	1. Lepinguga võetud kohustuste täitmata jätmise või mittekohase täitmise korral on Huvitatud isik kohustatud hüvitama TRAM-ile või kolmandatele isikutele oma tegevuse või tegevusetusega tekitatud kahju. Huvitatud Isik kohustub oma kulul esindama TRAM-t Lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
2. **Lepingu kehtivus ja muutmine**

8.1. Leping jõustub Lepinguosaliste allkirjastamise hetkest ning kehtib Lepinguliste kohustuste täitmiseni. Leping loetakse täidetuks kõigi Lepingus nimetatud kohustuste nõuetekohase täitmisega.

8.2. TRAM võib Lepingust taganeda Huvitatud isiku poolt Lepingu olulise rikkumise korral.

8.3. Lepingu oluliseks rikkumiseks loevad Pooled Lepinguga võetud kohustuste mittekohast täitmist.

8.4. Lepingut võib muuta ainult Poolte kirjalikul kokkuleppel. Muudatused jõustuvad allakirjutamise hetkest või Lepinguosaliste poolt kirjalikult määratud tähtajal. Kirjaliku vormi järgimata tehtud muudatused on tühised.

1. **Lõppsätted**
	1. Lepingu täitmisel Lepinguosaliste vahel tekkivad vaidlused ja erimeelsused, milles Lepinguosalised ei saavuta kokkulepet läbirääkimiste teel, lahendatakse kohtulikus korras.
	2. Lepinguga võetud kohustuste täitmata jätmise või mittenõuetekohase täitmise eest vastutavad Lepinguosalised Lepinguga ning Eesti Vabariigis kehtivate õigusaktidega ettenähtud korras ja ulatuses.
	3. Leping on koostatud eesti keeles ja allkirjastatud digitaalselt.
	4. Lepinguosaliste kontaktisikuteks on:

Huvitatud isik: Villi Pihl, e-post: rally@saaremaarally.eu

TRAM esindajad: Aivar Valdna, Aivo Tasane e-post: aivar.valdna@transpordiamet.ee, aivo.tasane@transpordiamet.ee

1. Käesolev Leping on sõlmitud digitaalselt allkirjastatuna ja jõustub TRAM ning Huvitatud isikute esindajate poolsete allkirjade andmisest.
2. Lisad:

11.1. Lisa 1. Võistluseks kasutatavate riigiteede nimekiri.

11.2. Lisa 2 Teetööde kirjeldused

11.3. Lisa 3. Tehtud tööde vastuvõtuakt

11.4. Lisa 4. Garantiikiri

11.5. Lisa 5. Kinnituskiri teede korrastamiseks

**Poolte allkirjad**

TRAM: Huvitatud isik:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*